Segmi tekcem tmaziɣt ɣer tɣamsa tger asurif meqqren ɣer sdat, yeldi-d ubrid i tsekla n tmaziɣt iwakken ad d-ban wa ad tennarni. Abrid-is deg tɣamsa yebda-d s wayen i d-ttawin deg rradyuwat, am umezgun ur yettwassen ara alami d iseggasen n 1940, ilmend n wid i t-yeskecmen ɣer rradyu, am Muḥemed Ḥilmi, syin akkin deg yiseggasen n 1950 Llala Tasaɛdit tga tadwilt i warrac imezyanen di rradyu. Aṭas n wudmawen n umezgun i d-ibanen (Zanoun Saɛid, Kamal Ḥemmadi), gar iseggasen n 1950/2000 llant azal n 840 n tceqqufin n umezgun di rradyu.